Irina Levinskaia

Irina Alekseievna Levinskaia (; Leningrad, 1952ko ekainaren 24a – San Petersburgo, 2025eko otsailaren 5a) errusiar historialaria izan zen, Antzinate klasikoa aztertu zuena.

 Bizitza 
Irina Levinskaia Leningraden jaio zen 1952an. 1976tik 1981era Leningradeko Estatu Unibertsitateko Filologia Fakultatean ikasi zuen. 1981-1983 urteetan latina irakatsi zuen Leningradeko Medikuntza, Saneamendu eta Higiene Institutuan eta Leningradeko Pedagogia Institutuan. 

1983tik 1986ra hautagai-tesia defendatzeko prestatu zen SESBeko Zientzien Akademiako Historia Institutuko Leningradeko adarrean, 1986az geroztik bertan aritu zen ikertzaile. 1988an Theos Hypsistosen kultuaren monumentu epigrafikoen inguruko hautagai-tesia defendatu zuen, eta 1998an Apostoluen Eginak liburuaren inguruko doktore-tesia. Greziar epigrafian, Itun Berrian eta Bigarren Tenpluaren garaiko judaismoan espezializatu zen eta ehun bat artikulu zientifiko idatzi zituen.

2014ko martxoan, beste hainbat zientzialari eta artistekin batera, Krimearen anexio errusiarraren aurka agertu zen. 2022an, Ukrainako inbasioa hasi ondoren, institututik dimisioa eman zuen gobernu erakunde batean lan egiten jarraitu nahi ez izateagatik. Urte askotan epaiketa penaletan agertutako txostenen analista gisa aritu zen. Gaixotasun baten ondorioz hil zen 2025eko otsailaren 5ean, 72 urte zituela.

 Erreferentziak 

 Kanpo estekak 

Kategoria:Sanpetersburgotarrak
Kategoria:Errusiako historialariak
Kategoria:Emakume historialariak
Kategoria:Hebraistak
Kategoria:Errusiako irakasleak
Kategoria:Emakume irakasleak
Kategoria:Errusiako disidenteak
Kategoria:San Petersburgon hildakoak